孖謝安琪撐枱腳疑似再被認錯 阿婆指住張繼聰狂嗌肥
2024年04月09日 09:42
東網電視
更多新聞短片
藝人張繼聰和太太謝安琪(Kay)經常在社交平台分享生活點滴,繼日前張繼聰自爆行沙灘被認錯是張敬軒後,前日兩公婆難得外出撐枱腳,卻因為一位婆婆的說話令張繼聰嬲嬲豬。
張繼聰在社交平台透露,指自己和Kay到商場吃拉麵,隔籬枱的婆婆認到二人,但又末至於嗌得出他們的名字,他寫道:「大家交換微笑之後,婆婆就嚟料啦,佢不停讚我太太好靚,生咗兩個小朋友都好後生,真人又靚過上鏡,好健談,然後對住我講『你就好似肥咗好多』,我心裏標咗四個字出嚟,估吓係咩?我究竟出街要畀你哋bully幾多次?又唔認得我,大隻同肥又唔識分。你哋班人想點呀?」
有網民搞笑留言安慰張繼聰:「唔好嬲啦⋯⋯我覺得你好型㗎,軒仔」、「佢可能真係以為你係張敬軒,但印象中嘅軒係好瘦嘅,所以咪話你肥咗囉」。